J. Michael Miller

John Michael Miller (født 9. juli 1946 i Ottawa i Canada) er en kanadisk-amerikansk katolsk biskop, kuriebiskop i Vatikanet, og så erkebiskop av Vancouver i Canada.

Liv og virke

Bakgrunn
J. Michael Miller ble født 9. juli 1946 studerte ved St. Joseph's High School i hjembyen, hvor han var klassekamerat med Mary Lou Finlay. Siden barndommen har han hatt polio.

Prest
Miller sluttet seg til kongregasjonen St. Basil i 1966 og ble ordinert til prest av pave Paul VI den 29. juni 1975. Han mottok graden Bachelor of Arts fra University of Toronto i 1969, en bachelorgrad i teologi fra University of St. Michael's College ved University of Toronto i 1974, en lisensiatgrad i dogmatisk teologi fra Det pavelige gregorianske universitet i Roma i 1976, og en doktorgrad fra Gregoriana i 1979. 

I 1972 brukte Miller et år på å undervise statsvitenskap ved St. Joseph's High School på Ottawas vestkant. Deretter tilbrakte han åtte år ved University of Saint Thomas i Houston i Texas. 

Fra 1992 til 1997 tjenestegjorde Miller i Statssekretariatet i Vatikanet. I 1997 vendte Miller tilbake til University of Saint Thomas, og var dets president til 25. november 2003 da han ble utnevnt av paven til sekretær for Kongregasjonen for katolsk utdannelse.

Han ble naturalisert amerikansk statsborger 28. mars 2003.

Kuriebiskop
Den 25. november 2003 utnevnte pave Johannes Paul II ham til titulærerkebiskop av Vertara. Miller ble bispeviet 12. januar 2004 av kardinal Zenon Grocholewski, med biskopene Joseph Fiorenza av Galveston-Houston og Ronald Peter Fabbro C.S.B. av London i Ontario i Canada som medkonsekratorer.

Metropolitanerkebiskop
Pave Benedikt XVI utnevnte ham 1. juni til koadjutorbiskop av Vancouver. Han overtok som metropolitanbiskop der 2. januar 2009.

Verker
J. Michael Miller har publisert syv bøker om emner som spenner fra Pavestolens uttalelser om katolske skoler, til pavedømmets utvikling og pave Johannes Paul IIs encyklikaer. Blant annet The Shepherd and the Rock: Origins, Development, and Mission of the Papacy (1995) og Encyclicals of John Paul II (2nd ed., 2001).
Hans lærebok The Holy See’s Teaching on Catholic Schools benyttes i erkebispedømmet Vancouver.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (16235-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Henry Benedict Mary Clement Stuart of York (1725-1807) *1758
 Pave Leo XII (1760-1829) *1794
 Kardinal Chiarissimo Falconieri Mellini (1794-1859) *1826
 Kardinal Camillo di Pietro (1806-1884) *1839
 Kardinal Mieczyslaw Halka Ledóchowski (1822-1902) *1861
 Kardinal Jan Puzyna z Kosielsko (1842-1911) *1886
 Erkebiskop Józef Bilczewski (1860-1923) *1901
 Erkebiskop Bolesław Twardowski (1864-1944) *1919
 Erkebiskop Eugeniusz Baziak (1890-1962) *1933
 Pave Johannes Paul II (1920-2005) *1958
 Kardinal Zenon Grocholewski (1920-2005) *1958
 Erkebiskop John Michael Miller, C.S.B. (1946- ) *2004

Referanser

Canadiske katolske biskoper
Canadiske medlemmer av katolske ordener
Personer fra Ottawa
Linjen Rebiba